HR
L 238/94
Službeni list Europske unije
27.9.2023.
PROVEDBENA UREDBA KOMISIJE (EU) 2023/2057 оd 26. rujna 2023. o izmjeni priloga VII. i VIII.
Provedbenoj uredbi (EU) 2021/620 u pogledu odobravanja ili povlačenja statusa „slobodno od bolesti” za određene države članice ili njihove zone u pogledu određenih bolesti s popisa i u pogledu odobravanja programâ iskorjenjivanja određenih bolesti s popisa (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 31. stavak 3. i članak 36. stavak 4., budući da: (1)
Uredbom (EU) 2016/429 utvrđena su posebna pravila za bolesti uvrštene na popis u skladu s njezinim člankom 5. stavkom 1. te je utvrđeno kako se ta pravila trebaju primjenjivati na različite kategorije bolesti s popisa.
Uredbom (EU) 2016/429 propisano je da su države članice dužne uspostaviti obvezne programe iskorjenjivanja bolesti s popisa iz njezina članka 9. stavka 1. točke (b) te neobvezne programe iskorjenjivanja bolesti s popisa iz njezina članka 9. stavka 1. točke (c) te da takve programe odobrava Komisija.
Tom je uredbom propisano i da u pogledu određenih bolesti s popisa iz članka 9. stavka 1. točaka (b) i (c) te uredbe Komisija odobrava ili povlači status „slobodno od bolesti” za države članice ili njihove zone ili kompartmente.
(2)
Uredba (EU) 2016/429 dopunjena je Delegiranom uredbom Komisije (EU) 2020/689 (2), u kojoj su utvrđeni kriteriji za dodjelu, održavanje, suspenziju i povlačenje statusa „slobodno od bolesti” za države članice ili njihove zone ili kompartmente te zahtjevi za odobravanje obveznih ili neobveznih programa iskorjenjivanja za države članice ili njihove zone ili kompartmente.
(3)
Provedbenom uredbom Komisije (EU) 2021/620 (3) utvrđena su provedbena pravila za životinjske bolesti s popisa iz članka 9. stavka 1. točaka (a), (b) i (c) Uredbe (EU) 2016/429 u pogledu statusa „slobodno od bolesti” i statusa područja na kojemu se ne provodi cijepljenje za određene države članice ili njihove zone ili kompartmente te u pogledu odobravanja programa iskorjenjivanja tih bolesti s popisa.
Konkretno, u prilozima toj uredbi navode se države članice ili njihove zone ili kompartmenti sa statusom „slobodno od bolesti” te postojeći odobreni obvezni ili neobvezni programi iskorjenjivanja.
Zbog promjenjive epidemiološke situacije u pogledu određenih bolesti potrebno je izmijeniti određene priloge Provedbenoj uredbi (EU) 2021/620 kako bi se u njih uvrstile nove države članice ili njihove zone slobodne od bolesti te odobrili određeni obvezni ili neobvezni programi iskorjenjivanja koji se dostavljaju Komisiji.
(4)
Kad je riječ o VPG-u, Njemačka je Komisiji dostavila informacije koje dokazuju da su uvjeti za priznavanje statusa „slobodno od bolesti” u pogledu VPG-a iz Delegirane uredbe (EU) 2020/689 ispunjeni na cijelom području savezne zemlje Bavarske, na većini područja savezne zemlje Donje Saske, osim u regijama Cuxhaven, Göttingen, Northeim, Oldenburg i Stade, na većini područja savezne zemlje Sjeverna Rajna-Vestfalija, osim regija Borken, Gütersloh, Höxter, Kleve i Paderborn, te na većini područja savezne države Schleswig-Holstein osim regije Rendsburg-
(1) SL L 84, 31.3.2016., str. 1.
(2) Delegirana uredba Komisije (EU) 2020/689 od 17. prosinca 2019.
o dopuni Uredbe (EU) 2016/429 Europskog parlamenta i Vijeća u pogledu pravila o nadziranju, programima iskorjenjivanja i statusu „slobodno od bolesti” za određene bolesti s popisa i emergentne bolesti (SL L 174, 3.6.2020., str. 211.).
(3) Provedbena uredba Komisije (EU) 2021/620 оd 15. travnja 2021.
o utvrđivanju pravila za primjenu Uredbe (EU) 2016/429 Europskog parlamenta i Vijeća u pogledu odobravanja statusa „slobodno od bolesti” i statusa područja na kojemu se ne provodi cijepljenje za određene države članice ili njihove zone ili kompartmente s obzirom na određene bolesti s popisa te u pogledu odobravanja programa iskorjenjivanja tih bolesti s popisa (SL L 131, 16.4.2021., str. 78.).